**Ўзбекистон Республикаси Президенти ҳузуридагиТадбиркорлик субъектларининг ҳуқуқлари ва қонунийманфаатларини ҳимоя қилиш бўйича вакил ҳамда Ўзбекистон Республикаси Давлат божхона қўмитаси ўртасида тадбиркорлик фаолиятини ривожлантириш, тадбиркорлик субъектларининг ҳуқуқлари ва қонуний манфаатларини ҳимоя қилиш соҳасида ҳамкорлик қилиш тўғрисида**

**МЕМОРАНДУМ**

“Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил тўғрисида”ги Қонун асосида фаолият юритувчи Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил номидан Д. Касимов ҳамда “Давлат божхона хизмати тўғрисида”ги Қонунга мувофиқ фаолият кўрсатувчи Давлат божхона қўмитаси номидан раис М.Тохирий, қуйида Томонлар деб аталувчи,тадбиркорлик субъектларининг ҳуқуқлари

ва қонуний манфаатларини ҳимоя қилишнинг самарадорлигини кучайтириш мақсадида ушбу Меморандумни қуйидаги мақсадларни амалга ошириш учун туздилар:

**I. Ушбу Меморандумни тузишдан асосий мақсад**

1.1. Тадбиркорлик субъектларининг ҳуқуқлари ва қонуний манфаатларини ҳимоя қилиш кафолатларини кучайтириш, ташқи иқтисодий фаолиятни қўллаб-қувватлаш, хусусий мулк дахлсизлигининг ҳуқуқий механизмларини янада мустаҳкамлаш, шунингдек, тадбиркорлик субъектлари ҳуқуқларининг устуворлиги принципини таъминлаш.

**II. Ҳамкорликнинг асосий йўналишлари**

2.1. Томонлар ўз ваколатларидан келиб чиқиб, қуйидаги йўналишлар бўйича алоқалар ўрнатиш ва ҳамкорлик қилишга келишишди:

қонун билан муҳофаза этиладиган тадбиркорлик субъектларининг ҳуқуқларива қонуний манфаатларини ҳимоя қилишга;

тадбиркорлик субъектларига божхона соҳасидаги норматив-ҳуқуқий ҳужжатларда назарда тутилган имтиёз ва тариф преференцияларни қўлланилишини кафолатлаш бўйича чора-тадбирларни белгилашга;

тадбиркорлик субъектларидан тушаётган мурожаатларни кўриб чиқиш, жойларда улар билан ўтказилган учрашувлар натижасида соҳада аниқланган муаммоли масалаларни ҳал этиш юзасидан доимий равишда қонунчиликни такомиллаштириш йўналишидатаклифлар тайёрлашга;

чет эл инвестициялари иштирокидаги корхоналарнинг манфаатларини ҳимоя қилишни амалга оширишга;

тадбиркорлик соҳасида қабул қилинаётган норматив-ҳуқуқий ҳужжатларнинг мазмун-моҳиятини тадбиркорлик субъектлари ва кенг жамоатчиликка етказишга;

тадбиркорларнинг ҳуқуқлари ва қонуний манфаатларинириоя этилиши бўйича тузилган комиссия йиғилишларида тадбиркорлар ҳуқуқларини ҳимоя қилиш соҳасида амалга оширилган ишларни муҳокама қилишга.

**III. Ҳамкорликни амалга ошириш тартиби**

3.1. Мазкур Меморандумда белгиланган вазифаларни амалга ошириш мақсадида Томонлар ҳамкорликни қуйидаги тартибда амалга оширади:

- тадбиркорлик фаолияти соҳасидаги қонун ҳужжатларини такомиллаштириш юзасиданишчи гуруҳларни ташкил этиш;

- Томонлар ваколатига кирувчи масалалар юзасидан тегишли маълумотларни *(статистик, таҳлилий материаллар, хулосалар ва бошқа ахборотлар)*белгиланган тартибда ахборот алмашинуви, шу жумладан электрон шаклдаги ахборот алмашинуви орқали;

- семинарлар, давра суҳбатлари, конференциялар, ОАВда чиқишлар ва бошқа тарғибот тадбирларини ташкиллаштириш;

3.2. Ушбу Меморандум талабларидан келиб чиқадиган тадбирларнинг ўтказиш муддатлари ва шартлари Томонларнинг келишувига асосан белгиланади.

3.3. Томонлар ўз ваколатларига кирувчи вазифаларни амалга ошириш учун Меморандум асосида маълумотларни алмашиши мумкин.

**IV. Якунловчи қоидалар**

4.1. Меморандум имзоланган кундан эътиборан кучга киради.

4.2. Ушбу Меморандумга Томонларнинг ўзаро ёзма келишуви асосида ўзгартириш ва қўшимчалар киритилиши мумкин.

4.3. Меморандумнинг шарҳланиши ёки қўлланилиши бўйича келиб чиқадиган барча низо ва келишмовчиликлар Томонлар ўртасида музокаралар олиб бориш йўли билан ҳал этилади.

4.4. Томоннинг иккинчи Томондан Меморандум ҳаракатини тўхтатиш тўғрисидаги хабарномасини олган кундан бошлаб икки ойдан сўнг ўз ҳаракатини тўхтатади.

4.5. Меморандум 2017 йил 8 ноябрь куни Тошкент шаҳрида Томонлар учун бир хил кучга эга бўлган икки нусхада давлат тилида тузилди.